open-index/open-wikipedia-markdown huggingface dataset:
GATV 5001A

***GATV 5001A*** bija ASV NASA *[[Gemini (kosmiskais projekts)|Gemini]]* programmas *[[Agena Target Vehicle]]* sērijas pēdējais saslēgšanās mērķis. Palaists orbītā 1966. gada novembrī. Ar to veikta saslēgšanās ar kosmosa kuģi *[[Gemini 12]]* un pacelta orbīta.

*GATV 5001A* izveidots uz raķešpakāpes *[[Agena-D]]* bāzes, tai pievienojot saslēgšanās mezglu un citas sistēmas.

thumb|left|200px|''Gemini'' saitē ar ''Agena''
*GATV 5001A* tika palaists  19:07:58 UTC ar nesējraķeti *[[Atlas SLV-3]]* no Kanaveralas zemesraga Gaisa spēku stacijas starta laukuma *LC-14* gandrīz riņķveida 300 km augstā orbītā. *Agena* ievadīšanas orbītā laikā tika pamanīta dzinēja turbosūkņa īslaicīgs jaudas samazinājums.

Kosmosa kuģis *[[Gemini 12]]* startēja 100 minūtes vēlāk, 20:46:33 UTC. Tas saslēdzās ar *GATV 5001A* 13:00 UTC. Kosmosa kuģis atvienojās un saslēdzās atkārtoti, lai izmēģinātu operācijas nakts tumsā.
Nākamais uzdevums bija ar *GATV 5001A* dzinējiem pacelt kosmosa kuģi augstākā orbītā, bet to atcēla, secinot, ka *Agena* dzinēja anomālija varētu radīt potenciālas problēmas.

13. novembrī Edvins Oldrins veica iziešanu kosmosā, kuras laikā viņš ar trosi savienoja *Gemini 12* ar *GATV 5001A*. 17:40 UTC Oldrina ārpuskuģa aktivitātes beidzās, un 20:09 UTC *Gemini* atvienojās no *Agena*, paliekot sasaistīts ar trosi.
Pēc tam veikts pasīvās stabilizācijas eksperiments, bet trose palika vaļīga.
*Gemini 12* no troses atvienojās 14. novembrī 01:37 UTC.

 *GATV 5001A* nogāja no orbītas un sadega Zemes atmosfērā.

## Atsauces

## Ārējās saites
* GATV 6, 8, 9, 10, 11, 12 Gunter Dirk Krebs
* Gemini Agena Target Vehicle Encyclopedia Astronautica
Frenks Bormans

**Frenks Bormans** (*Frank Borman*; dzimis , miris ) bija ASV Gaisa spēku lidotājs, pulkvedis, Nacionālās aeronautikas un kosmosa administrācijas (*NASA*) astronauts. Viņš veica pirmo lidojumu apkārt Mēnesim.

## Dzīvesgājums
Frenks Bormans piedzima  Geri pilsētā Indiānā. Viņš bija vienīgais bērns vācu izcelsmes Edvina un Marjorī Bormanu ģimenē. Biežas slimošanas dēļ ģimene pārcēlās uz piemērotāku klimatu Tūsonā Arizonā. 1946. gadā Frenks Tūsonā pabeidza vidusskolu.

1950. gadā Frenks Bormans ieguva bakalaura grādu ASV Militārajā akadēmijā Vestpointā. Viņš iestājās ASV Gaisa spēkos un kļuva par iznīcinātāja pilotu. No 1951. līdz 1953. gadam Bormans dienēja 44. iznīcinātāju bumbvedēju eskadriļā Filipīnās. Pēc tam līdz 1956. gadam viņš dienēja ASV kā pilots un lidojuma instruktors.

1957. gadā Kalifornijas Tehnoloģiju institūtā Bormans ieguva maģistra grādu aeronautikas inženierijā. Līdz 1960. gadam viņš Vestpointā bija termodinamikas un šķidrumu mehānikas profesora asistents. 1960. gadā Bormans kļuva par izmēģinātājpilotu ASV Gaisa spēku Aerokosmisko pētījumu pilotu skolā.

[left|180px|thumb|[Džeimss Lovels (no kreisās) un Frenks Bormans dodas uz kosmosa kuģi *[[Gemini 7]]*]]
1962. gada septembrī Frenku Bormanu uzņēma otrajā NASA astronautu grupā.
1963. gadā viņš sāka gatavoties lidojumam *[[Gemini (kosmiskais projekts)|Gemini]]* programmā. Kad 1964. gada sākumā Alanam Šepardam diagnosticēja iekšējās auss iekaisumu, Bormanu iecēla *[[Gemini 4]]* dublieru apkalpē.

Bormans savu pirmo kosmisko lidojumu veica 1965. gada decembrī kā *[[Gemini 7]]* komandējošais pilots kopā ar Džeimsu Lovelu. Viņi uzstādīja kosmiskā lidojuma ilguma rekordu (gandrīz 14 diennaktis) un veica pasaulē pirmās kosmisko aparātu tuvošanās operācijas (ar kosmosa kuģi *[[Gemini 6A]]*).

1968. gada decembrī Frenks Bormans veica otru lidojumu kosmosa kuģī *[[Apollo 8]]*. Pirmoreiz vēsturē kosmosa kuģis sasniedza Mēness orbītu. Tika veikti 20 apriņķojumi ar Mēnesi.

[thumb|300px|Bormans ar [Džeimss Lovels|Džimu Lovelu and Viljamu Endersu 2008. gada decembrī]]
1969. gadā Bormans kļuva par lidsabiedrības *[[Eastern Air Lines]]* īpašo konsultantu.
1970. gadā viņš atstāja NASA, atvaļinājās no Gaisa spēkiem pulkveža pakāpē un kļuva par *Eastern Air Lines* vecāko viceprezidentu operāciju grupā. 1975. gadā Bormans kļuva par lidsabiedrības izpilddirektoru un 1976. gadā — par padomes priekšsēdētāju. 1986. gadā viņš atstāja *Eastern Air Lines* un kļuva par *Texas Air Corp.* direktoru. 1988. gadā Bormans kļuva par *Aerospatiale General Aviation* mārketinga konsultantu un *Patlex Corp.* izpilddirektoru.

## Kosmisko lidojumu kopsavilkums

## Ārējās saites

* Johnson Space Center biography 
* Фрэнк Фредерик Борман
Zilastes dienas gekons

**Zilastes dienas gekons** (*Phelsuma cepediana*) ir gekonu dzimtas felsuma, kas endēma Maurīcijai.

## Izskats
Vidēja lieluma dienas gekons. Tēviņu garums no aptuveni 12 līdz nepilni 14 cm, kamēr mātīšu garums 8—12 cm.

Tēviņu vēdera daļa gaiši zaļa vai zilgani zaļa, mugura gaiši zila ar tumši sarkaniem plankumiem un svītrām. To aste mirdzoši zila. Mātītēm iztrūkst spoži zilā spozme, mugura tām gaiši zaļa ar rūsganas krāsas plankumiem.

## Izplatība
[thumb|left|Zilastes gekons uz [ceļotāju palmas Melnās upes aizas nacionālajā parkā]]
Suga bieži sastopama visā Maurīcijā. Nesen introducēta Rodrigesā. Bija ieviesta arī Madagaskarā, kur tika atzīmēta salas austrumu piekrastē. Taču Madagaskarā nav redzēta vairākus gadus un, acīmredzot, no turienes izzudusi.

Pārsvarā mitinās uz palmām vai palmām līdzīgiem kokiem ar gludiem zariem un ūdeņiem pildītām plaisām, kur, iespējams, rod patvērumu, dēj olas un meklē barību. Visbiežāk apdzīvo ceļotāju palmu (*Ravenala madagascariensis*). Var būt sastopama arī dārzos un cilvēku mitekļos. Taču šī ķirzaka nespēj dzīvot uz vairuma no lauksaimniecības kultūrām, kuras dominē Maurīcijas ainavā.

## Barība
Pārtiek no kukaiņiem un citiem bezmugurkaulniekiem, kā arī sulīgiem, saldiem augļiem, putekšņiem, nektāra.

Kopā ar Maurīcijas dienas gekonu nozīmīgi Maurīcijai endēmā auga rūsganās liānas (*Roussea simplex*) apputeksnētāji. Taču uz šī ļoti retā auga uzturas invazīvās skudras, kas kavē gekonus tos apmeklēt un apputeksnēt.

## Atsauces
Franku valsts

**Franku valsts**, arī zināma kā **Franku Karaliste** (), vēlāk **Franku impērija**, bija teritorija, kurā no vēlīnā antīkā laikmeta līdz viduslaiku sākuma periodam dzīvoja un valdīja franki. Par karalistes pirmo valdnieku kļuva Hlodvigs I, kas 481. gadā kļuva par saliešu franku karali, bet 509. gadā par pirmo franku karali. Franku valsts teritorija strauji palielinājās laikā, kad franku karaļi bija Kārlis Martels, Pipins Īsais, Kārlis Lielais un Luijs Dievbijīgais. 843. gadā nomira Luijs Dievbijīgais, un valsts, saskaņā ar Verdenas līgumu, tika sadalīta trīs daļās starp viņa dēliem. Tās vietā izveidojās Rietumfranku valsts, Vidusfranku valsts un Austrumfranku valsts.
thumb|left|Franku impērija un Eiropa, 814. g.

## Ārējās saites
Semjuela Beketa tilts

**Semjuela Beketa tilts** (īru: *Droichead Samuel Beckett*) ir vanšu tilts Dublinā. Tas šķērso Dublinas galveno upi Lifiju. Tilts ir nosaukts par godu īru rakstniekam, Nobela prēmijas laureātam Semjuelam Beketam. Tilta arhitekts ir spānis Santjago Kalatrava, tiltu sākts būvēt 2007. gadā, atklāts .

Tilta augstums ir 120 metri, to balsta 31 vants. Tilta būvniecības kopējās izmaksas bija 60 miljoni eiro. Nākotnē plānots pār tiltu izveidot tramvaja līniju.

Tilta izteiktā arka ir Īrijas politiskais simbols.

## Atsauces
Roberts Bunzens

**Roberts Vilhelms Eberhards Bunzens** (; dzimis  miris ) bija vācu ķīmiķis un izgudrotājs. Strādājis Marburgas un Heidelbergas, kā arī Breslavas universitātēs. Pētījis arsēna savienojumus. Bunzens izgudroja ogles-cinka galvanisko elementu, Bunzena gāzes degli un vairākas citas laboratorijas ierīces. Kopā ar Gustavu Kirhofu Bunzens ielika spektrālanalīzes pamatus un ar tās palīdzību atklāja ķīmiskos elementus cēziju un rubīdiju.

## Piezīmes un atsauces

## Ārējās saites

* Robert Wilhelm Bunsen
Valentīno parks

**Valentīno parks** () ir populārs publiskais parks Itālijas pilsētā Turīnā. Parks atrodas Po upes rietumu krastā, un tā kopējā platība ir 42,1 hektārs. Valentīno parks ir otrais lielākais parks Turīnā. Tas tika atvērts 1856. gadā un bija pirmais publiskais parks Itālijā.

250px|thumb|left|Viduslaiku ciemats Valentīno parkā
Parka teritorijā atrodas vairākas ēkas:
* Botāniskais dārzs,
* Baroka stila pils — Valentīno pils,
* Viduslaiku pils un ciemats,
* Enco Ferrāri īpašaiss stends u.c. ēkas.

## Atsauces
Frognera parks

**Frognera parks** (norvēģu: *Frognerparken*) ir publiskais parks Norvēģijas galvaspilsētā Oslo, Frognera rajonā. Parka centrālais elements ir Frognera muiža. Muižas ēka atrodas parka dienvidu daļā, un tajā iekārtots Oslo pilsētas muzejs. Frognera parks ir lielākais parks pilsētā, tā kopējā platība ir 45 hektāri un šeit atrodas pasaulē lielākais viena mākslinieka skulptūru parks.

18. gadsimtā parks bija mazāks un galvenokārt bija centrēts ap muižas ēku. 18. gadsimtā militārais virsnieks Hanss Jākobs Šels to labiekārtoja kā baroka stila parku. 19. gadsimtā parka tā laika īpašnieka, vācu uzņēmēja un rūpnieka Bendžamina Vegnera uzraudzībā parks tika labiekārtots kā romantiskā stila parks. 19. gadsimtā lielākā daļa no muižas īpašumiem tika pārdota, lai rastu vietu pilsētas paplašināšanai. 1896. gadā parku nopirka Kristiānijas (tā laika *Oslo* nosaukums) pašvaldība un atvēra publisko parku. Parkā atrodas vairākas skulptūras, kuras veidojis Gustavs Vigelands no 1920. līdz 1943. gadam.

Frognera parks ir viens no galvenajiem tūristu piesaistes objektiem Norvēģijā. Katru gadu to apskata apmēram 1 — 2 miljoni apmeklētāju. Apmeklētājiem parks ir atvērts visu laiku. Ar nosaukumu "Frognera parks un Vigelanda skulptūras" (*Frognerparken og Vigelandsanlegget*) objekts ir iekļauts Norvēģijas "Mantojumu sarakstā" (*Lov om kulturminner* or *kulturminneloven)* kopš . Frognera parks ir pirmais parks Norvēģijā, kas iekļauts šajā sarakstā.

## Atsauce
Bratislavas pils

**Bratislavas pils** (, , ) ir galvenā pils Slovākijas galvaspilsētā Bratislavā. Pils ir monumentāla taisnstūra celtne ar četriem stūra torņiem, tā atrodas uz izolēta kalna Mazajos Karpatos, Donavas upes krastā, Bratislavas pilsētas vidienē. Sakarā ar tās lielumu un atrašanās vietu tā gadsimtiem ilgi ir bijusi pilsētas dominējošais elements. 
Bratislavas pils attēlota uz 10, 20 un 50 Slovākijas eiro centu monētām.

No pils atrašanās vietas paveras lielisks skats uz Bratislavu, saulainā laikā var redzēt daļu Austrijas un Ungārijas teritorijas. Par pili stāsta vairākas leģendas un mīti.

250px|thumb|left|Pils teritorija no gaisa
Pils būvniecība sākās 9. gadsimtā un pašreizējā veidolā tā pabeigta 18. gadsimtā. No 1956. līdz 1964. gadam notika pils pārbūve un rekonstrukcija. No 1581. līdz 1783. gadam pils bija Ungārijas Karalistes galvenā pils

Pilij ir četri vārti:
* Zigismunda vārti — atrodas pils dienvidaustrumos un ir vislabāk saglabājušies oriģinālie vārti pilī. Tie celti 15. gadsimtā;
* Vīnes vārti — atrodas pils dienvidrietumos, celti 1712. gadā;
* Nikolasa vārti — atrodas pils ziemeļaustrumos, celti 16. gadsimtā;
* Leopolda vārti.

## Ārējās saites

*
Nactus

***Nactus*** ir gekonu dzimtas ģints.

## Izplatība
Ģints gekoni sastopami Okeānijā, Papua-Jaungvinejā, Kvīnslendā Austrālijas ziemeļos un Maskarēnu salās.

## Sugas
***Nactus*** **ģints** (*Nactus*):
* Nactus acutus
* Nactus cheverti
* Nactus coindemirensis — mazais nakts gekons
* Nactus eboracensis
* Nactus galgajuga
* Nactus kunan — kamenes gekons
* Nactus multicarinatus
* Nactus pelagicus
* Nactus serpensinsula — Sērpentas gekons
* Nactus soniae — Reinjonas gekons, izmiris
* Nactus sphaerodactylodes
* Nactus vankampeni

## Atsauces
Miklošs Roža

**Miklošs Roža** (, ; dzimis , miris ) bija ungāru/amerikāņu komponists, darbojies gan akadēmiskās mūzikas, gan filmu mūzikas žanrā. Trīskārtīgs Oskara balvas kinomūzikā ieguvējs.

Dzimis Ungārijā, no 1925. līdz 1931. gadam studēja mūziku un darbojās Leipcigā. No 1931. līdz 1935. gadam dzīvoja Francijā, no 1935. līdz 1940. gadam - Anglijā, bet vēlāk devās uz ASV, kur nodzīvoja līdz mūža galam. No 1946. gada - ASV pilsonis.

Miklošs Roža sarakstījis mūziku gandrīz 100 kinofilmām. 1945. gadā ieguva Oskaru par mūziku Alfreda Hičkoka filmai "Apmātais", 1947. gadā - Džordža Kjūkora filmai "Dubultā dzīve" (*A Double Life*), bet 1959. gadā - par mūziku Viljama Vailera filmai "Ben-Hurs".

## Ārējās saites

*Mikloša Rožas biedrība 
*Miklošs Roža allmusic.com
Aljuda

**Aljuda** () ir pašvaldība Spānijā, Kastīlijas un Leonas autonomajā reģionā, Sorijas provincē. 2015. gadā tajā dzīvoja 17 cilvēki. Pašvaldības lielākais ciems Aljuda atrodas 25,9 km attālumā no Sorijas pilsētas. Bez Aljudas pašvaldībā atrodas arī Alvokaves (*Albocabe*) un Arahelas (*Aragel*) ciemi, kas mūsdienās nav apdzīvoti.
Paulīne Kļaviņa

**Paulīne Kļaviņa** (, dzimusi **Zēberga** , mirusi ) bija lībiešu kultūras darbiniece, dzejniece un tulkotāja.

Pēc Otrā pasaules kara pārcēlās uz Rīgu, kur strādāja par šuvēju. Viena no lībiešu folkloras grupas "Līvlist" dibinātājām un dziedātājām. Viņa savās dzimtajās mājās, Vaides ciema "Ozolniekos", izveidoja plašu lībiešu sadzīves priekšmetu, zvejas un darbarīku kolekciju, kas tagad apskatāma Brīvdabas muzejā. 

## Ārējās saites
* Par Paulīni Kļaviņu livones.net
Digimon Tamers

***Digimon Tamers*** () ir Japānas anime televīzijas seriāls un Digimonu franšīzes seriāla trešā sezona. Latvijā to pārraidīja kanālā TV3. Seriāla trešā sezona norisinās realitātē, kurā cilvēki uzskata digimonus par datorspēļu, televīzijas seriālu un kāršu spēļu tēliem. Galvenais varonis Takato atklāj, ka digimoni eksistē un tie ir spējīgi nonākt realitātē. Sezonas scenārists Čiaki Konaka ir pazīstams arī ar savu darbu tādos anime seriālos kā *[[Serial Experiments Lain]]* un *[[Hellsing]]*.

## Sižets

Seriāla sezona ir par puisi vārdā Takato kurš ir fans digimonu franšīzei. Viņš uzskata, ka digimonu fenomens ir tikai spēle, līdz viņš noskenē savā kāršu lasītājā noslēpumainu zilu karti. Pēc tam kāršu lasītājs maina izskatu un izveido īstu digimonu balstoties uz Takato zīmējumiem — Guilmonu. Vēlāk viņš satiek Ruki un Dženu. Kopā ar viņu digimoniem Terriermonu un Renamonu pret ļaundariem, kā arī tiekas ar citiem digimoniem — Impmonu un Kalumonu.

Pēc vairāku ļauno Digimonu uzveikšanas, Takato kopā ar draugiem nokļūst Digitālajā pasaulē, kur no jauna satiek Impmonu, kurš ir pārvērties par Bielzemonu. Bielzemons nogalina Takato klasesbiedrenes Juri digimonu Leomonu, kas Juri iedzen depresijā. Juri sajūtas seriāla galvenais ļaundaris *D-Reaper* izmanto, lai nokļūtu reālajā pasaulē un to ieņemtu. Takato ar draugiem izdodas to uzveikt.

## Ārējās saites
*  

*
Šimskas rajons

**Šimskas rajons** () ir Krievijas Novgorodas apgabala administratīvais rajons apgabala rietumu daļā. Rajons robežojas ar Novgorodas apgabala Bateckas rajonu ziemeļos, Novgorodas rajonu ziemeļaustrumos, Staraja Rusas rajonu dienvidaustrumos, Volotas rajonu dienvidos un Soļcu rajonu ziemeļrietumos. Austrumos to apskalo Ilmeņa ezers. Rajons robežojas arī ar Pleskavas apgabala Strugi Krasnijes rajonu un Pļusas rajonu rietumos, kā arī Ļeņingradas apgabala Lugas rajonu ziemeļos
2016.—2017. gada Latvijas hokeja Virslīgas čempionāts

**2016.—2017. gada Latvijas čempionāta sezona** bija 26. Latvijas Virslīgas hokeja čempionāta sezona. Sezona sākās .

Līdzīgi kā iepriekšējos gados, šajā sezonā Virslīgas hokeja čempionātā startēja 7 komandas: HK "Liepāja", HK "Kurbads", HK "Mogo", HK "Prizma", HK "Zemgale/LLU", HS "Rīga" un "Prizma/Pārdaugava". Līgas jaunpienācēja, "Prizma/Pārdaugava", aizvietoja pagājušajā sezonā spēlējušo Tukuma HASC un, pēc tās izstāšanās no turnīra, HS Rīga 99.
Par čempioniem kļuva HK "Kurbads", kas finālsērijā ar 4:3 uzvarēja HK "Mogo".

## Komandas

Latvijas hokeja Virslīgas čempionātā šajā sezonā startē 7 komandas:

## Formāts
Regulārajā sezonā tiek aizvadīti pieci spēļu riņķi, kas nozīmē, ka katra no komandām aizvadīs 30 spēles. Regulārās sezonas 2 labākās komandas automātiski nodrošina vietu izslēgšanas kārtas pusfinālā, savukārt 3.līdz 6.vietu izcīnījušās komandas spēlēs ceturtdaļfinālā. 7.vieta izslēgšanas spēlēm nekvalificējas. Izslēgšanas kārtas cīņas tiks aizvadītas sērijā līdz trim uzvarām, savukārt finālsērijā komandas mērosies spēkiem sērijā līdz četrām uzvarām.

## Apbalvojumi
[thumb|right|220px|[Toms Bluks tika atzīts par sezonas labāko aizsargu]]
* Finālsērijas vērtīgākais spēlētājs:  Toms Hartmanis
* Labākie hokejisti:
** Labākais vārtsargs:  Mārtiņš Raitums
** Labākais aizsargs:  Toms Bluks
** Labākais uzbrucējs:  Oļegs Šišļaņņikovs

### Mēneša vērtīgākais spēlētājs

## Komandu treneri un kapteiņi
[thumb|right|220px|Pirmo sezonu [HK Zemgale galvenā trenera amatā strādāja Haralds Vasiļjevs]]

## Regulārā sezona
### Turnīra tabula

### Labākie spēlētāji
[thumb|right|220px|Par sezonas rezultatīvāko spēlētāju kļuva [Elviss Želubovskis]]
#### Rezultatīvākie spēlētāji

#### Labākie vārtsargi

## Izslēgšanas kārta

### Finālsērija

## Ārējās saites
* Līgas oficiālā mājaslapa
Valdajas rajons

**Valdajas rajons** () ir Krievijas Novgorodas apgabala administratīvais rajons apgabala dienvidaustrumu daļā. Rajons robežojas ar Novgorodas apgabala Demjanskas rajonu dienvidrietumos, Krestcu rajonu ziemeļrietumos un Okulovkas rajonu ziemeļos, kā arī ar Tveras apgabala Bologojes rajonu, Ozjornijas pilsētu un Firovas rajonu austrumos.

Rajona Krestovajas ciemā dzimis karavīrs Jakovs Pavlovs (*Яков Федотович Павлов*, 1917 – 1981).
Valdaja

**Valdaja** () ir pilsēta Novgorodas apgabala dienvidaustrumu daļā Krievijā, Valdajas rajona centrs Valdaja augstienē Valdaja ezera rietumu krastā pie Krievijas federālā autoceļa M10.

## Vēsture
Valdajas ciems pirmoreiz droši rakstos parādījās 1495. gadā kā Novgorodas Republikai piederoša apdzīvota vieta. Līdz 1764. gadam apdzīvotā vieta piederēja 1653. gadā dibinātajam Valdaja Iverska klosterim, kas atrodas uz salas Valdaja ezerā. 1770. gadā Valdaja ieguva pilsētas tiesības. Iedzīvotāju tradicionālā nodarbošanās bija zvanu un zvaniņu izgatavošana. Otrā pasaules kara laikā pilsētai tuvu atradās frontes līnija, tomēr Vērmahts to neieņēma.

## Atsauces

## Ārējās saites

*Valdaja enciklopēdijā "Mana pilsēta"
Elkuzemes dzirnavu dīķis

**Elkuzemes dzirnavu dīķis** (arī **Pļaviņu dzirnavu dīķis**, **Pļaviņu-Vaiņodes dzirnavu dīķis**, **Vaiņodes dzirnavu dīķis**) ir uz Kauliņupes uzstādināta mākslīga ūdenstilpe Dienvidkurzemes novada Vaiņodes pagasta rietumos. Krasti — lēzeni.

## Atsauces
Kauliņa dīķis

**Kauliņa dīķis**  ir mākslīga ūdenstilpe Dienvidkurzemes novada Vaiņodes pagasta rietumu daļā.

## Atsauces
Jāņupīte

**Jāņupīte** var būt:

*Jāņupīte - Akaviņas pieteka
*Jāņupīte - Cieceres pieteka
*Jāņupīte - Daugavas pieteka
*Jāņupīte - Laucesas pieteka
*Jāņupīte - Lielupes pieteka
*Jāņupīte - Loša pieteka
*Jāņupīte - Mergupes pieteka
*Jāņupīte - Silupes pieteka
*Kalnupes cits nosaukums
*Mellupes cits nosaukums
*Vildogas cits nosaukums
Fogelmanis

**Fogelmanis** (, "putnu vīrs") ir arī Latvijā sastopams uzvārds:

* Nikolajs Fogelmanis
* Osvalds Fogelmanis

## Skatīt arī
* Fogelmane
* Fogelmans
Jāņupīte (Loša pieteka)

**Jāņupīte** ()  ir Loša kreisā krasta pieteka Dienvidkurzemes novadā un Lietuvā. 

Izteka - uz dienvidiem no Kārtmedes. Tek austrumu-ziemeļaustrumu virzienā. Visā tecējumā Jānupīte ir Latvijas un Lietuvas robežupe. Ietek Losī pie valsts robežas. Upi šķērso valsts autoceļš V1209 (Embūte–Vaiņode–Pavāri), upes krastos Lietuvas pusē atrodas Strelišķi.

## Atsauces
Kazbarupe

**Kazbarupe** (arī **Jaunās Muižas upīte**, **Kazbaru grāvis**, **Kazbaru upe**, **Kazbaru upīte**, **Slūžu dīķupe**)  ir Lētīžas labā krasta pieteka Dienvidkurzemes novadā. 

Izteka - no Kalšu purva. Tek ziemeļu virzienā. Ietek Lētīžā pie Gārņu mājām. Upi šķērso valsts autoceļi V1209 (Embūte–Vaiņode–Pavāri) un V1168 (Nīgrande–Atvases–Vaiņode), upes krastos neatrodas lielas apdzīvotās vietas. Kazbarupi dažkārt uzskata par Lētīžas augšteci.

## Atsauces
Pepita Ferrera

**Pepita Ferrera Lukasa** (;  Barselona — ) bija Spānijas starptautiskā meistare šahā (1974).

## Biogrāfija
No 1950. gadu vidus līdz 1980. gadu vidum bijusi viena no vadošajām Spānijas šahistēm. Spānijas sieviešu šaha čempionātos izcīnījusi 8 zelta (1961, 1963, 1969, 1971, 1972, 1973, 1974, 1976) un 2 sudraba (1957, 1959) medaļas. Četras reizes uzvarējusi Katalonijas sieviešu šaha čempionātos (1956, 1958, 1959, 1981).

Divas reizes piedalījusies Pasaules šaha čempiones izcīņas cikla starpzonu turnīros: 1973. gadā Menorkā ieņēmusi 14. vietu, bet 1985. gadā Železnovodskā palikusi 16. vietā.

Pārstāvējusi Spānijas komandu Pasaules šaha olimpiādēs, kurās piedalījusies 7 reizes (1974-1986). Komandu vērtējumā izcīnījusi bronzas (1976) medaļu.

Par panākumiem turnīros FIDE 1974. gadā Fererai piešķīra starptautiskās meistares (WIM) nosaukumu. Bijusi pirmā Spānijas šahiste, kas saņēmusi šo nosaukumu.

## Atsauces

## Ārējās saites
Njevesa Garsija

**Njevesa Garsija Visente** (; dzimusi ) ir Spānijas starptautiskā meistare šahā (1978).

## Biogrāfija
No 1970. gadu vidus līdz 2000. gadu sākumam bijusi viena no vadošajām Spānijas šahistēm. Spānijas sieviešu šaha čempionātos izcīnījusi 11 zelta (1975, 1977, 1978, 1981, 1982, 1984, 1992, 1993, 1996, 1998, 2003) un 6 sudraba (1976, 1986, 1988, 1990, 2000, 2007) medaļas. 1979. un 1981. gadā divas reizes uzvarējusi starptautiskajos sieviešu turnīros Bīlē (Šveice).

Divas reizes piedalījusies Pasaules šaha čempiones izcīņas cikla starpzonu turnīros: 1979. gadā Alikantē dalījusi 9.-10. vietu, bet 1982. gadā Tbilisi dalījusi 4.-6. vietu un bijusi tuvu iekļūšanai pretendentu mačos.

Pārstāvējusi Spānijas komandu lielākajos komandu šaha turnīros:
* Pasaules šaha olimpiādēs, kurās piedalījusies 15 reizes (1974-2000, 2004). Komandu vērtējumā izcīnījusi bronzas (1976) medaļu, bet individuālajā vērtējumā izcīnījusi sudraba (1976) medaļu.
* Eiropas komandu šaha čempionātā, kurās piedalījusies 4 reizes (1992-1997, 2001-2003). Individuālajā vērtējumā izcīnījusi bronzas (2003) medaļu.

Par panākumiem turnīros FIDE 1978. gadā Garsijai piešķīra starptautiskās meistares (WIM) nosaukumu.

## Atsauces

## Ārējās saites
Makss Stainers

**Maksimilians Rauls Šteiners** (, pazīstams kā **Makss Stainers** (); dzimis , miris ) bija Austrijas ebreju izcelsmes amerikāņu kino un teātra mūzikas komponists. Trīskārtīgs Oskara balvas kinomūzikā ieguvējs.

Dzimis Vīnē, jau bērnībā demonstrēja muzikālas dotības. Piecpadsmit gadu vecumā kļuva par profesionālu komponistu. No 1904. līdz 1914. gadam strādāja Anglijā, vēlāk devās uz ASV. No 1914. līdz 1929. gadam strādāja Brodvejā, vēlāk pārceļoties uz Holivudu.

Makss Stainers sarakstījis mūziku vairāk nekā 300 kinofilmām. 24 reizes nominēts Oskara balvai, bet saņēmis to trīsreiz - 1935. gadā par mūziku Džona Forda filmai *[[The Informer]]*, 1942. gadā - Ērvinga Rapera filmai *[[Now, Voyager]]*, bet 1944. gadā - par mūziku Džona Kromvela filmai *[[Since You Went Away]]*. Radījis mūziku tādām klasiskajām Holivudas filmām Vējiem līdzi un Kasablanka.

## Ārējās saites

*Makss Stainers allmusic.com
Vlasta Mačeka

**Vlasta Mačeka** (; dzimusi kā Kalhbrennere () ) ir Horvātijas starptautiskā meistare šahā (1974).

## Biogrāfija
1971. gadā guvusi pirmo lielāko panākumu, uzvarot starptautiskajā sieviešu turnīrā Emmenā (Nīderlande). 1973. gadā uzvarējusi Balkānu valstu sieviešu šaha čempionātā. Vairākkārt piedalījusies Dienvidslāvijas sieviešu šaha čempionātos, kuros divas reizes (1973, 1980) dalījusi pirmo vietu. Par panākumiem turnīros FIDE 1974. gadā Mačekai piešķīra starptautiskās meistares (WIM) nosaukumu.

Pēc Dienvidslāvijas sadalīšanās pārstāvējusi Horvātiju. Divas reizes uzvarējusi Horvātijas sieviešu šaha čempionātos (1992, 1999) un vēl trīs reizes (2002, 2004, 2006) čempionātos ierindojusies otrajā vietā.

Pārstāvējusi Dienvidslāvijas un Horvātijas komandas lielākajos komandu šaha turnīros:
* Pasaules šaha olimpiādēs piedalījusies 11 reizes (1974-2000, 2004). Individuālajā vērtējumā izcīnījusi bronzas (1974) medaļu.
* Eiropas komandu šaha čempionātos piedalījusies 5 reizes (1992, 1999-2005).

2003. gadā uzvarējusi Eiropas sieviešu senioru šaha čempionātā, bet 2004. gadā šajā turnīrā izcīnījusi bronzas medaļu.

## Atsauces

## Ārējās saites
Tatjana Lemačko

**Tatjana Lemačko** (; ;  Izmajila —  Cīrihe) bija Ukrainā dzimusi Šveices starptautiskā lielmeistare šahā (1977), kas ir pārstāvējusi arī Bulgāriju.

## Biogrāfija
1960. gadu beigās un 1970. gadu sākumā sekmīgi piedalījusies PSRS šaha turnīros. PSRS komandu šaha kausā divas reizes uzvarējusi *Burevestnik* komandas sastāvā (1968, 1971). 1972. gadā PSRS komandu šaha čempionātā uzvarējusi Maskavas komandas sastāvā.

1974. gadā apprecējusies ar Bulgārijas pilsoni un pārcēlusies uz dzīvi Bulgārijā, kā arī šaha turnīros turpmāk pārstāvējusi šo valsti. Pieckārtējā Bulgārijas sieviešu šaha čempionāta uzvarētāja (1974, 1975, 1978, 1979, 1981). 1976. gadā sekmīgi nospēlējusi Pasaules šaha čempiones izcīņas cikla starpzonu turnīrā un iekļuvusi pretendentu skaitā. Tomēr 1977. gadā Sofijā pretendentu maču ceturtdaļfinālā zaudējusi Jeļenai Ahmilovskai ar 5½:6½. Par šiem panākumiem FIDE 1977. gadā Lemačko piešķira starptautiskās lielmeistares (WGM) nosaukumu. Nākamajā starpzonu turnīrā 1979. gadā Alikantē dalījusi 1.-2. vietu un atkal iekļuvusi pretendentu mačos, kuros atkārtoti zaudējusi ceturtdaļfinālā ar 2½:5½. 1982. gadā vēlreiz sekmīgi pārvarējusi starpzonu turnīru kārtu, ierindojoties 3. vietā, taču pretendentu maču ceturtdaļfināls kārtējo reizi izrādījies nepārvarams šķērslis, jo tajā ar 4½:5½ piedzīvots minimāls zaudējums pret Nanu Aleksandriju. Vēlākajos gados Lemačko vēl divas reizes piedalījusies starpzonu turnīros (1990, 1995), taču iepriekšējos panākumus vairs nav atkārtojusi.

1982. gadā pārcēlusies uz dzīvi Šveicē un sākusi šaha turnīros pārstāvēt šo valsti. Desmit reizes uzvarējusi Šveices sieviešu šaha čempionātos (1984, 1986, 1995, 1997,  2003, 2004, 2006, 2008, 2009, 2010).

Pārstāvējusi Bulgārijas un Šveices komandas lielākajos komandu šaha turnīros:
* Pasaules šaha olimpiādēs piedalījusies 15 reizes (1974, 1978-1998, 2004, 2008-2010). Komandu vērtējumā izcīnījusi bronzas (1974) medaļu. Individuālajā vērtējumā izcīnījusi zelta (1986), sudraba (1988) un 2 bronzas (1974, 1984) medaļu.
* Eiropas komandu šaha čempionātos piedalījusies 5 reizes (1992, 1999, 2003-2007).

## Atsauces

## Ārējās saites
Olga Podražanska

**Olga Podražanska** (; dzimusi  Ļeņingradā) ir Krievijā dzimusi Izraēlas starptautiskā meistare šahā (1982).

## Biogrāfija
Trenera Georgija Ļisicina audzēkne. 1968. gadā piedalījusies PSRS komandu šaha kausā *Lokomotiv* komandas sastāvā.

1970. gadu sākumā pārcēlusies uz dzīvi Izraēlā un sākusi šaha turnīros pārstāvēt šo valsti. Trīs reizes uzvarējusi Izraēlas sieviešu šaha čempionātos (1974, 1976, 1982 — kopā ar Ļubu Kristoli). Pārstāvējusi Izraēlas komandu Pasaules šaha olimpiādēs, kurās piedalījusies 5 reizes (1974-1976, 1980, 1988-1990). Komandu vērtējumā izcīnījusi zelta (1976) medaļu.

## Atsauces

## Ārējās saites
Bērzupe (Liepnas pagasts)

**Bērzupe** (augšzemnieku dialektā: **Bārzupe**) ir ciems Alūksnes novada Liepnas pagastā. Atrodas pagasta ziemeļu daļā 10 km no pagasta centra Liepnas, 32 km no novada centra Alūksnes un 233 km no Rīgas.

Apdzīvotā vieta atrodas pie autoceļa P42, netālu no Dobusalas strauta ietekas Bērzupītē.

1897. gadā ciemā bija 3 sētas ar 111 cilvēkiem. 
## Atsauces
Šīla Džeksone

**Šīla Džeksone** (; dzimusi ) ir Lielbritānijas starptautiskā lielmeistare šahā (1988).

## Biogrāfija
1970. gadā uzvarējusi Lielbritānijas šaha čempionātā juniorēm vecuma grupā līdz 14 gadiem, bet 1971. gadā atkārtojusi šo panākumu vecuma grupā līdz 18 gadiem. Daudzkārtējā Lielbritānijas sieviešu šaha čempionāta dalībniece un četrkārtēja šo turnīru uzvarētāja (1975, 1978, 1980, 1981), bet 1977. gadā pēc papildu mača bijusi otrā.

Pārstāvējusi Anglijas komandu lielākajos komandu šaha turnīros:
* Pasaules šaha olimpiādēs piedalījusies 10 reizes (1974-1992). Komandu vērtējumā izcīnījusi sudraba (1976) medaļu. Individuālajā vērtējumā izcīnījusi sudraba (1982) medaļu.
* Eiropas komandu šaha čempionātā piedalījusies 1992. gadā.

Par panākumiem turnīros FIDE 1981. gadā Džeksonei piešķīra starptautiskās meistares (WIM), bet 1988. gadā - starptautiskās lielmeistares (WGM) nosaukumu.

1991. gadā Suboticā (tagad Serbija) vienīgo reizi savā karjerā piedalījusies Pasaules šaha čempiones izcīņas cikla starpzonu turnīrā, kurā ieņēmusi 31. vietu.

Kopš 2000. gada šaha turnīros piedalās reti.

## Atsauces

## Ārējās saites
Nava Stāra

**Nava Stāra** (; dzimusi kā Gordone  Rīgā, pēc pirmajām laulībām bijusi Šterenberga, ) ir Latvijā dzimusi Kanādas starptautiskā meistare šahā (1978).

## Biogrāfija
1975. gadā kopā ar pirmo vīru ieradusies Kanādā un sākusi šaha turnīros parstāvēt šo valsti. Astoņas reizes uzvarējusi Kanādas sieviešu šaha čempionātos (1978, 1981, 1984, 1986, 1989, 1991, 1995, 2001). 1996. gada Kanādas sieviešu šaha čempionātā izcīnījusi 2. vietu. Par panākumiem turnīros FIDE 1978. gadā Stārai piešķīra starptautiskās meistares (WIM) nosaukumu. No 1976. līdz 1995. gadam bijusi Kanādas sieviešu šaha FIDE reitinga līdere.

Piecas reizes piedalījusies Pasaules šaha čempiones izcīņas cikla starpzonu turnīros, kuros 1979. gadā ieņēmusi 15. vietu, 1982. gadā bijusi 13. vietā, 1985. gadā atkārtoti bijusi 13. vietā, 1990. gadā ieņēmusi 15. vietu, bet 1993. gadā palikusi 31. vietā. 2001. gadā piedalījusies Pasaules sieviešu šaha čempionātā pēc izslēgšanas sistēmas, taču cietusi zaudējumu jau 1. kārtā.

Pārstāvējusi Kanādas komandu Pasaules šaha olimpiādēs (bieži kopā ar latviešu izcelsmes šahisti Vēsmu Baltgailis), kurās piedalījusies 13 reizes (1976-1984, 1988, 1992-1996, 2002-2006, 2014). Individuālajā vērtējumā izcīnījusi zelta (1976) un bronzas (1982) medaļas.

## Atsauces

## Ārējās saites
Volotas rajons

**Volotas rajons** () ir Krievijas Novgorodas apgabala administratīvais rajons apgabala rietumos. Rajons robežojas ar Novgorodas apgabala Soļcu rajonu ziemeļrietumos, Šimskas rajonu ziemeļos, Staraja Rusas rajonu austrumos un Podorjes rajonu dienvidos, kā arī ar Pleskavas apgabala Dedoviču rajonu un Dno rajoniem rietumos.
Fikhs

**Fikhs** (, *fiqh*,  — ‘izpratne’) ir islāma tiesību zinātne. Tā ir cilvēka izpratne par šariatu. Šajā tiesiskās spriešanas procesā tiek noskaidrota Dieva griba. Fikhu iedala divās daļās:
* likumu pamati (*usul al-fikh*), tiesību avoti un metodes;
* likumu nozares (*furu' al-fikh*), dzīves noteikumi.

Cilvēkus, kas ir apguvuši fikhu, sauc par fakīhiem. Viņi var stradāt par tiesnešiem vai kvalificētiem tiesību ekspertiem, kas strādā pie juridiskiem atzinumiem fatvām.
Džoja Mangano

**Džoja Mangano** (, dzimusi ) ir amerikāņu izgudrotāja un uzņēmēja, kas izgudroja pazīstamo pašizspiedošo slotu *Miracle Mop*. Viņa ir uzņēmuma *Ingenious Designs, LLC* prezidente, kā arī regulāri piedalās ASV televīzijas iepirkšanās kanāla HSN raidījumos.

2015. gada  filma "Džoja" ir stāsts par Džojas Mangano dzīvi. Džoju atveido Dženifere Lorensa, kas par šo lomu tika izvīrzīta 88. Kinoakadēmijas balvai nominācijā "Labākā aktrise galvenajā lomā".

## Atsauces

## Ārējās saites
* 
*
Mangano

**Mangano** var būt:

* Džoja Mangano (*Joy Mangano*; dzimusi 1956. gadā) — amerikāņu izgudrotāja un uzņēmēja;
* Silvāna Mangano (*Silvana Mangano*; 1930—1989) — itāļu kino aktrise.
Vasilijs Platovs

**Vasilijs Platovs** (; dzimis , miris ) bija Rīgā dzimis krievu šaha problēmists.

Pēc profesijas ārsts, medicīnas zinātņu kandidāts, KPFSR Nopelniem bagātais ārsts.

## Šaha kompozīcija
Kopš 1903.gada publicējis vairāk nekā 200 etīdes, vairākumam no tām līdzautors ir brālis Mihails (1883—1938). Konkursos brāļi piedalījušies reti, ieguvuši tikai 30 atzinības, tai skaitā 4 pirmās godalgas. No 1928. gada, sakarā ar lielo slodzi savā profesijā, Vasilijs pārtraucis aktīvu šaha kompozīcijā un sastādījis tikai dažas etīdes.

Bijis šaha etīžu nodaļu redaktors žurnālos *«Шахматное обозрение»* (1909—1910), *«Шахматы»* (1922—1929) un *«64»* (1925—1932).

## Šaha etīdes piemērs

: **Etīdes risinājums**
: **1. Lf6 d4** (2.Zf3? a1D 3.Lxd4+ Dxd4 4.Zxd4 Kxd4 5.Kg4 Kxd3=) **2. Ze2!! a1D 3. Zс1! Da5 4. Lxd4+! Kxd4 (Kd2) 5. Zb3+** ar dāmas ieguvumu.

## Bibliogrāfija
* 
* 

## Atsauces

## Ārējās saites
* Vasilijs Platovs šaha kompozīcijas vietnē PDB
Alfons Bertholds

**Alfons Bertholds** (dzimis , miris ) bija lībiešu zvejnieks, dzejnieks un tulkotājs.

Dzimis zvejnieku ģimenē. Mācījies zvejniecību tautas augstskolā Somijā. Līdz pat aiziešanai pensijā nodarbojās ar zvejniecību. Pēc Otrā pasaules kara bija aktīvākais lībiešu rakstnieks. Apbedīts Vaides kapos. 

## Ārējās saites
* Par Alfonu Bertholdu livones.net
Terēze Kanela

**Terēze Kanela Himenesa** (; dzimusi ) ir Spānijas starptautiskā meistare šahā (1987).

## Biogrāfija
Seškārtējā Katalonijas sieviešu šaha čempionāta uzvarētāja (1975, 1976, 1978, 1982, 1983, 1985), vēl četras reizes šajā turnīrā ieņēmusi 2. vietu. Pārstāvējusi Spānijas komandu Pasaules šaha olimpiādēs, kurās piedalījusies 5 reizes (1976, 1984-1990), un komandu vērtējumā izcīnījusi bronzas (1976) medaļu. 1987. gadā Tuzlā piedalījusies Pasaules šaha čempiones izcīņas cikla starpzonu turnīrā, kurā ieņēmusi 16. vietu. Par panākumiem turnīros FIDE 1987. gadā Kanelai piešķīra starptautiskās meistares (WIM) nosaukumu. 

## Atsauces

## Ārējās saites
45 gadi

**"45 gadi"** () ir 2015. gada Lielbritānijas romantiskā drāmas filma. Filmas režisors un scenārija autors ir Endrū Heigs. Filma veidota pēc Deivida Konstantīna stāsta *In Another Country* motīviem. Filmas pirmizrāde notika 65. Starptautiskā Berlīnes kinofestivāla laikā, kurā Šārlota Remplinga un Toms Kortnijs ieguva Sudraba lāča balvas kā labākā aktrise un labākais aktieris. Remplinga par lomu šajā filmā tika arī izvirzīta 88. Kinoakadēmijas balvai nominācijā "Labākā aktrise galvenajā lomā".

## Atsauces

## Ārējās saites
Lielbāta

**Lielbāta** (arī **Bātasmuiža**) ir apdzīvota vieta Dienvidkurzemes novada Vaiņodes pagastā. Atrodas pagasta ziemeļu daļā, uz ziemeļiem no Vaiņodes - 5,7 km no pagasta centra Vaiņodes, 50,1 km no novada centra Grobiņas un 184,7 km no Rīgas.
Apdzīvotā vieta atrodas nomaļus no valsts autoceļiem, Sanatorijas dīķa krastā.

## Vēsture
Lielbāta izveidojusies Lielbātas muižas (*Groß-Bahten*) centrā. 
Latvijas PSR laikā apdzīvotās vietas nosaukums bija **Vaiņodes sanatorija**.

## Iedzīvotāju skaita izmaiņas
Esošajās robežās, pēc CSP datiem.

## Lielbātas avots

Attēls:Lielbātas avots.jpg|
Attēls:Lielbātas avots 2.jpg|
Attēls:Lielbātas avots 4.jpg|
Attēls:Lielbātas avots 5.jpg|
Attēls:Lielbātas avots 3.jpg|


## Atsauces
Pēterišķe

**Pēterišķe** ir mākslīga ūdenstilpe Dienvidkurzemes novada Vaiņodes pagasta rietumu daļā uz dienvidrietumiem no Augustes.

## Atsauces
Pilskalnu dīķis

**Pilskalnu dīķis** (arī **Pilskalna dīķis**) ir uz Zāģenes upes izveidota mākslīga ūdenstilpe Dienvidkurzemes novada Vaiņodes pagasta ziemeļaustrumu daļā uz austrumiem no Vecbātas. 

## Atsauces
Pilskalna dīķis

Pilskalna dīķis var būt:

*Pilskalna dīķis - ūdenskrātuve Beļavas pagastā
*Pilskalnu dīķa cits nosaukums
Pižuka dīķis

**Pižuka dīķis** (arī **Dumbieris**, **Pižuku dīķis**, **Šeņķis**) ir uzstādināta mākslīga ūdenstilpe Dienvidkurzemes novada Vaiņodes pagasta centrālajā daļā uz ziemeļrietumiem no Vaiņodes centra. 

Krasti — lēzeni, vietām slīpi. Makrofīti — kosas, niedres, meldri. Kroģeļupe savieno ar Ruņas augšteci.

## Atsauces
Francis Verfels

**Francis Viktors Verfels** (; dzimis , miris ) bija Čehijas ebreju izcelsmes austriešu rakstnieks, dramaturgs un dzejnieks. Iespējams, pazīstamākais Verfela darbs ir 1933. gadā izdotais romāns *Die vierzig Tage des Musa Dagh*, kas attēlo armēņu genocīda notikumus.

Dzimis turīgā ebreju ģimenē, tomēr mācījās katoļu skolā. Liceja gados iepazinās ar Franci Kafku un Maksi Brodu. No 1912. gada strādāja Leipcigā, kur piedalījās Georga Trākla pirmās grāmata izdošanā. Vācijas perioda laikā darbojās kopā ar Martīnu Būberu un Maksi Šēleru. No 1915. līdz 1917. gadam dienēja Austroungārijas armijā Krievijas frontē. Atgriezies Austrijā, Verfels iepazinās ar Almu Māleri un 1929. gadā pāris apprecējās. 1938. gadā, pēc Austrijas anšlusa, pārcēlās uz Franciju. Pēc tam 1940. gadā caur Pirenejiem, Spāniju un Portugāli devās uz ASV, kur 1945. gadā mira.

## Ārējās saites

*
Ulsana

**Ulsana** (, ) ir viena no sešām Dienvidkorejas lielpilsētām. 2014. gadā pilsētā dzīvoja 1,16 miljoni iedzīvotāju. Pēc iedzīvotāju skaita tā ir septītā lielākā Dienvidkorejas pilsēta. Ulsana atrodas Dienvidkorejas dienvidaustrumos Japāņu jūras krastā.

Ulsanā atrodas *[[Hyundai Motor Group]]* galvenā mītne, kā arī pasaulē lielākā kuģubūves kompānija *[[Hyundai Heavy Industries]]* un otra lielākā naftas pārstrādes kompānija *[[SK Group]]*.

2002. gada FIFA Pasaules kausa laikā Ulsanā tika aizvadītās trīs futbola spēles.

## Atsauces

## Ārējās saites
Kosovas futbola izlase

**Kosovas futbola izlase** ir nacionālā futbola komanda, kas pārstāv Kosovu starptautiskās futbola sacensībās. Kosovas futbola izlasi pārvalda Kosovas Futbola federācija. Kosova ir FIFA un UEFA locekle kopš 2016. gada maija.

 FIFA deva atļauju Kosovas futbola izlasei aizvadīt sankcionētas draudzības spēles ar citām izlasēm.  Kosova tika uzņemta UEFA sastāvā, bet 13. maijā kļuva arī par FIFA locekli. Vēlāk jūnijā Kosovas izlase tika iekļauta 2018. gada FIFA Pasaules kausa kvalifikācijas turnīrā.

Izlases mājas spēļu pamatlaukums ir Fadila Vokri stadions, taču izlase aizvada spēles arī Adema Jašari Olimpiskajā stadionā Mitrovicā. Tomēr neviens no šiem stadioniem patlaban neatbilst FIFA prasībām, lai aizvadītu Pasaules kausa kvalifikācijas spēles. Tāpēc paredzēts, ka komanda tās aizvadīs Loro Boriči stadionā Škodrā, Albānijā.

## Sastāvs
Šāds sastāvs tika izsaukts pārbaudes spēlei pret Albāniju (11.11.2020) un 2020.—2021. gada UEFA Nāciju līgas spēlēm pret Slovēniju (15.11.2020) un Moldovu (18.11.2020).

## Atsauces

## Ārējās saites

* Oficiālā Kosovas Futbola federācijas vietne 
* Kosovas futbola izlase FIFA vietnē
Gotfrīds Ansabergs

**Gotfrīds Ansabergs** (dzimis , miris ) bija latviešu dzejnieks un ierēdnis.

Dzimis lauksaimnieku ģimenē. Skolā gāja Nurmuižā, Garlenē, Talsos. No 1893. gada strādājis pašvaldības dienestā Saldū, Ciecerē, Brocēnos. Par piedalīšanos 1905. gada revolūcijā izsūtīts uz Vitebskas guberņu, kur turpināja strādāt pašvaldībā, vēlāk pārceļoties uz Orlu. 

1919. gadā atgriezās Latvijā. Piedalījās Latvijas brīvības cīņās. No 1920. gada strādāja Aizsardzības ministrijā. No 1923. līdz 1929. gadam strādāja laikrakstā "Latvis". Trīsdesmitajos gados - Tautas labklājības ministrijā. Bija tuvs Jāņa Poruka un Teodora Zeiferta draugs.

Pirmā publikācija - 1893. gadā Aleksandra Puškina dzejoļa tulkojums žurnālā "Austrums". Dzejoļi publicēti periodikā no 1899. līdz 1905. gadam. Vairākiem darbiem komponēta mūzika.

## Ārējās saites
* Gotfrīds Ansabergs portālā garamants.lv
Kosovas Futbola federācija

**Kosovas Futbola federācija (FFK)** (; ) ir galvenā par futbolu atbildīgā organizācija Kosovā. Tā organizē nacionālo futbola čempionātu, kā arī atbild par Kosovas futbola izlasi. FFK galvenā mītne atrodas Prištinā. Federācija tika dibināta 1946. gadā kā Dienvidslāvijas Futbola asociācijas nodaļa.

 UEFA kongresā Kosovas Futbola federācija tika uzņemta UEFA sastāvā.
Tā paša gada 13. maijā tā kļuva arī par FIFA locekli.

## Atsauces

## Ārējās saites
* Kosovas Futbola federācija Oficiālā vietne
Klusā okeāna degu

**Klusā okeāna degu** (*Octodon pacificus*) ir grauzējs, kas dzīvo Čīlē tāpat kā citi degu. Tas ir endēms Čīlei un tā tuvs radinieks ir degu. Klusā okeāna degu ir aktīvi dienā.

## Atsauces
Tura (upe)

**Tura** () ir Sibīrijas upe, kas sākas Vidusurālos, plūst 1030 km garumā cauri Krievijas Federācijas Sverdlovskas un Tjumeņas apgabaliem un ietek Tobolas upē. Lielākās pietekas ir Salda, Tagila, Ņica un Pišma. Lielākās apdzīvotās vietas upes krastos ir Tjumeņa, Ļesnoja, Turinska, Tura, Verhņaja un Kušva.

## Ārējās saites
Anni Lākmane

**Anni Lākmane** (; dzimusi  Reinbergā, mirusi ) bija Vācijas FIDE meistare šahā (1983).

## Biogrāfija
1970. gados bijusi viena no Vācijas Federatīvās Republikas vadošajām šahistēm. Vairākkārt piedalījusies Vācijas Federatīvās Republikas sieviešu šaha čempionātos, kuros četras reizes kļuvusi par uzvarētāju (1970, 1972, 1974, 1976). Pārstāvējusi Vācijas Federatīvās Republikas komandu Pasaules šaha olimpiādēs, kurās piedalījusies 6 reizes (1972—1982), un komandu vērtējumā izcīnījusi bronzas (1978) medaļu. 1973. gadā piedalījusies Ziemeļu kausa izcīņā šahā komandām, kurā uzvarējusi visas savas partijas. 1975. gadā Pulā piedalījusies Pasaules šaha čempiones izcīņas cikla zonas turnīrā. 1980. gadu otrajā pusē beigusi savu šahistes karjeru.

## Atsauces

## Ārējās saites
Gīzela Fišdika

**Gīzela Fišdika** (; dzimusi  Mīlheimā) ir Vācijas starptautiskā lielmeistare šahā (2005).

## Biogrāfija
No 1970. gadu beigām līdz 1990. gadu vidum bijusi viena Vācijas Federatīvās Republikas vadošajām šahistēm. Divas reizes piedalījusies Pasaules šaha čempiones izcīņas ciklos. 1979. gadā Riodežaneiro starpzonu turnīrā dalījusi 4.-5. vietu,  taču pēc Allas Kušniras atteikuma spēlēt pretendentu mačos aizvadījusi papildu maču ar Elizabeti Polihroniadi, kuru noslēgusi neizšķirti 3:3, taču labāka papildu koeficienta dēļ iekļuvusi pretendentu mačos, kur 1980. gadā ar 3½:4½ cietusi zaudējumu ceturtdaļfinālā pret Martu Litinsku. 1982. gadā starpzonu turnīrā Tbilisi ieņēmusi 9. vietu.

Pārstāvējusi Vācijas komandu lielākajos komandu šaha turnīros:
* Pasaules šaha olimpiādēs piedalījusies 8 reizes (1978-1984, 1988-1994). Komandu vērtējumā izcīnījusi bronzas (1978) medaļu.
* Eiropas komandu šaha čempionātā piedalījusies 1992. gadā.

Par panākumiem turnīros FIDE 1980. gadā Fišdikai piešķīra starptautiskās meistares (WIM), bet 2005. gadā pēc Vācijas šaha federācijas pieprasījuma - starptautiskās lielmeistares (WGM) nosaukumu par 1982.-1983. gada turnīru rezultātiem. 

Ir pazīstama kā lieliska ātrā šaha speciāliste. Vācijas sieviešu šaha čempionātos šaha ātrspēlē uzvarējusi 14 reizes, bet ātrajā šahā bijusi labākā 5 reizes.

## Atsauces

## Ārējās saites
Keilebs Jūans

**Keilebs Jūans** (; dzimis ) ir bijušais Austrālijas šosejas riteņbraucējs.

Jūans bija sprinteris ar Markam Kevendišam līdzīgu stilu, sprintu veicot ārkārtīgi zemā pozīcijā, noliecoties tālu uz priekšu virs stūres, kas deva ievērojamas aerodinamiskās priekšrocības. Karjeras laikā uzvarēja visu Lielo tūru posmos.

## Karjera

### ''Orica-GreenEDGE''

2015. gada ''Vuelta a España'' izcīnīja uzvaru sacensību piektajā posmā. 2016. gadā uzvarējis *[[EuroEyes Cyclassics]]* viendienas sacensībās. 2017. gada ''Giro d'Italia'' uzvarēja sacensību 7. posmā.

### ''Lotto-Soudal''
2018. gada augustā tika paziņots, ka Jūans līdz ar nākamās sezonas sākumu pievienosies **'. 2019. gadā Jūans izcīnīja savu pirmo uzvaru [[2019. gada Tour de France|''Tour de France'']] posmā. Jūans uzvarēja arī 16. un noslēdzošajā posmā [[Elizejas lauki|Elizejas laukos]].

[[2020. gada Tour de France|2020. gada ''Tour de France'']] Jūans uzvarēja sacensību 3. un 11. posmā. [[2021. gada Tour de France|2021. gada ''Tour de France'']] 3. posma finišā Jūans krita, lauza [[Atslēgas kauls|atslēgas kaulu]] un no turpmākām sacensībām izstājās.

2021. gada augustā Jūans pagarināja līgumu ar komandu līdz 2024. gada sezonas beigām.

=== ''Jayco—AlUla'' ===
2023. gada oktobrī **' paziņoja par līgumu ar Jūanu, vienojoties ar **' par ātrāku sadarbības izbeigšanu.

=== ''Ineos Grenadiers'' ===
2025. gada janvārī Jūans pievienojās **', parakstot viena gada līgumu. Jaunajā komandā Jūans uzvarēja Basku Zemes tūres un ''Settimana Internazionale di Coppi e Bartali'' posmā. Tomēr jau 6. maijā viņš paziņoja par tūlītāju karjeras noslēgšanu motivācijas trūkuma dēļ.

## Atsauces

## Ārējās saites
*
Attēla sensora formāts

thumb|300px|right|Dažādu sensora izmēru salīdzinājums

**Attēla sensora formāts** digitālajā fotogrāfijā apzīmē attēla sensora izmēru un formu.

Digitālās fotokameras attēla sensora formāts nosaka izmantotās fotokameras un fotoobjektīva skata leņķi. Digitālajās spoguļkamerās izmantotie attēla sensori vairumā gadījumu ir mazāki par pilna kadra kamerās izmantoto 24&nbsp;mm&nbsp;×&nbsp;36&nbsp;mm attēla laukumu, kā rezultātā skata leņķis ir šaurāks.
Briežudārzs

**Briežudārzs** (augšzemnieku dialektā: **Brīžudorzs**), arī **Briežu dārzs**, ir apdzīvota vieta Alūksnes novada Liepnas pagastā. Apdzīvotā vieta daļēji izzudusi. Atrodas pagasta ziemeļrietumu daļā 10 km no pagasta centra Liepnas, 23 km no novada centra Alūksnes un 224 km no Rīgas.

Apdzīvotā vieta atrodas pie autoceļa V401, Liepnas upes krastā.

## Atsauces
Mārcis Ošs

**Mārcis Ošs** (dzimis  Limbažos) ir latviešu futbolists, spēlē aizsarga pozīcijā. Kopš 2025. gada spēlē Latvijas Virslīgas klubā SK Super Nova.

Viņa jaunākais brālis Dāvis Ošs arī ir futbolists — vārtsargs.

2016. gada martā Ošs pirms pārbaudes spēlēm pret Slovākiju un Gibraltāru pirmo reizi saņēma oficiālu izsaukumu uz Latvijas futbola izlasi, taču ne šajās, ne nākamajās — Baltijas kausa spēlēs pret Igauniju un Lietuvu — viņš laukumā netika. Izlasē debitēja  draudzības spēlē pret Gruziju, laukumā nākot uz maiņu, sākoties otrajam puslaikam.

## Sasniegumi
;RFS
* Latvijas Virslīgas čempions: 2023

## Atsauces

## Ārējās saites
Miķeļa Valtera iela

**Miķeļa Valtera iela** ir iela Liepājā, Vecliepājas apkaimē. Tā ir agrākais Peldu ielas posms no Hika ielas līdz Kūrmājas prospektam, kā arī gājēju ceļš starp Gulbju dīķi un Liepājas peldu iestādi.

## Ievērojamas celtnes
* Liepājas Peldu iestāde
* Koncertdārzs "Pūt, vējiņi!"

## Atsauces

## Skatīt arī
* Ēvalda Valtera iela
Mihails Platovs

**Mihails Platovs** (; dzimis , miris 1938. gada augustā vai septembrī) bija Rīgā dzimis krievu šaha problēmists.

## Dzīves gājums
Dzimis Rīgā tirgotāja ģimenē. 1900. gadā beidzis ģimnāziju. Iestājies Rīgas politehniskajā institūtā un 1906. gadā, to beidzot, ieguvis inženiera—tehnologa specialitāti. Pirmā pasaules kara laikā evakuējies uz Krieviju. 1930. gados strādājis par vadošo inženieri kādā Serpuhovas rūpnīcā. Lielā terora laikā 1937. gada naktī uz 4. oktobri arestēts un notiesāts uz 10 gadiem. Izsūtīts uz Kargopoles gulagu Arhangeļskas apgabalā, kur 1938. gada augusta beigās vai septembrī miris.

## Šaha kompozīcija
Kopš 1903. gada publicējis vairāk nekā 200 etīdes, vairākumam no tām līdzautors ir brālis Vasilijs (1881—1952). Konkursos brāļi piedalījušies reti, ieguvuši tikai 30 atzinības, tai skaitā 4 pirmās godalgas.

## Šaha etīdes piemērs

: **Etīdes risinājums**
: **1. Lf6 d4** (2.Zf3? a1D 3.Lxd4+ Dxd4 4.Zxd4 Kxd4 5.Kg4 Kxd3=) **2. Ze2!! a1D 3. Zс1! Da5 4. Lxd4+! Kxd4 (Kd2) 5. Zb3+** ar dāmas ieguvumu.

## Bibliogrāfija
* 

## Atsauces

## Ārējās saites
* Mihaila Platovs šaha kompozīcijas vietnē PDB
Rita Kaša

**Rita Kaša** (; arī Rita Kaša-Froma (); dzimusi ) ir Ungārijas un Vācijas starptautiskā meistare šahā (1984).

## Biogrāfija
1977. gadā Novi Sadā izcīnījusi sudraba medaļu Eiropas junioru šaha čempionātā vecuma grupā līdz 20 gadiem, kā arī dalījusi pirmo vietu starptautiskajā sieviešu turnīrā Nalenčovā. 1982. gadā dalījusi otro vietu starptautiskajā sieviešu turnīrā Pjotrkova Tribunalskā. Pārstāvējusi Ungārijas komandu Pasaules šaha olimpiādēs, kurās piedalījusies 2 reizes (1978, 1984). Komandu vērtējumā izcīnījusi sudraba (1978) medaļu. Par panākumiem turnīros FIDE 1984. gadā Kašai piešķīra starptautiskās meistares (WIM) nosaukumu.

1980. gadu vidū apprecējusies un pārcēlusies uz dzīvi Vācijas Federatīvajā Republikā. 1988. gadā uzvarējusi Vācijas Federatīvās Republikas atklātajā sieviešu šaha čempionātā. Kopš 1990. gadu beigām turnīros piedalās reti.

## Atsauces

## Ārējās saites
Ēvalda Rimbenieka iela

**Ēvalda Rimbenieka iela** ir iela Liepājā, kas atrodas Vecliepājas apkaimē. Ēvalda Rimbenieka iela sākas krustojumā ar Uliha ielu un beidzas krustojumā ar Hika ielu. Aptuvenais ielas garums ir 130 metri un to pilnā garumā sedz akmens bruģis. Ēvalda Rimbenieka ielā kustība norit divos virzienos. Ielas apbūve sastāv no pirmskara mūra un koka mājām.

Iela nosaukta 1998. gadā Ēvalda Rimbenieka vārdā, kurš bija politiķis un ilggadīgs Liepājas domes vadītājs. 2008. gadā par godu Ēvaldam Rimbeniekam ielā tika atklāts viņam veltīts piemineklis.

## Ielu savienojumi
Ēvalda Rimbenieka iela ir savienota ar šādām ielām:
* Uliha iela
* Vites iela 
* Hika iela (T veida krustojums)